**ฉบับที่ 24/2562 วันที่ 22 สิงหาคม 2562**

 **“สคร. จัดเก็บเงินนำส่งรายได้แผ่นดิน**

**จากรัฐวิสาหกิจ 10 เดือนปีงบประมาณ 62 สูงกว่าเป้าหมาย 10%”**

**สำนักงานคณะกรรมการนโยบายรัฐวิสาหกิจ (สคร.) จัดเก็บเงินนำส่งรายได้แผ่นดินจากรัฐวิสาหกิจ 10 เดือน
ของปีงบประมาณ 2562 (เดือนตุลาคม 2561 – เดือนกรกฎาคม 2562) จำนวน 161,677 ล้านบาท สูงกว่าเป้าหมายร้อยละ 10 จากเป้าหมายรายได้นำส่งสะสม จำนวน 146,784 ล้านบาท โดยเป้าหมายนำส่งทั้งปีอยู่ที่จำนวน 168,000 ล้านบาท**

**นายประภาศ คงเอียด ผู้อำนวยการ สคร. เปิดเผยถึงการจัดเก็บเงินนำส่งรายได้แผ่นดินของรัฐวิสาหกิจในช่วง 10 เดือนของปีงบประมาณ 2562 พบว่า** ภาพรวมของรัฐวิสาหกิจมีผลประกอบการจากกำไรสุทธิดีขึ้นทำให้สามารถ
นำส่งรายได้สูงกว่าเป้าหมาย โดยสำนักงานสลากกินแบ่งรัฐบาลมีการนำส่งรายได้สูงสุด เนื่องจากพฤติกรรมของผู้บริโภค
ยังมีความต้องการซื้อสลากกินแบ่งรัฐบาล ส่วนรัฐวิสาหกิจกลุ่มพลังงาน ได้แก่ บริษัท ปตท. จำกัด (มหาชน) การไฟฟ้าฝ่ายผลิตแห่งประเทศไทย และการไฟฟ้าส่วนภูมิภาค มีการนำส่งรายได้ที่สูง เนื่องจากภาคครัวเรือนและภาคอุตสาหกรรมมีความต้องการใช้พลังงานเพิ่มขึ้นตามการเจริญเติบโตทางเศรษฐกิจ อีกทั้งรัฐวิสาหกิจกลุ่มสถาบันการเงินได้มีการพัฒนาผลิตภัณฑ์และบริการเพื่อตอบสนองความต้องการใช้บริการทางการเงินที่หลากหลายของลูกค้าในยุคดิจิทัล นอกจากนี้ รัฐวิสาหกิจยังมีการนำนวัตกรรมและเทคโนโลยีที่ทันสมัยมาเพิ่มประสิทธิภาพในกระบวนการทำงานอีกด้วย

|  |  |
| --- | --- |
| **รัฐวิสาหกิจ** | **รายได้นำส่ง (ล้านบาท)** |
| 1. สำนักงานสลากกินแบ่งรัฐบาล
 | 37,058 |
| 1. บริษัท ปตท. จำกัด (มหาชน)
 | 29,198 |
| 1. การไฟฟ้าฝ่ายผลิตแห่งประเทศไทย
 | 18,924 |
| 1. ธนาคารออมสิน
 | 16,538 |
| 1. การไฟฟ้าส่วนภูมิภาค
 | 10,903 |
| 1. อื่นๆ
 | 49,056 |
|  **รวมทั้งหมด** | **161,677** |

สำหรับรัฐวิสาหกิจที่นำส่งรายได้แผ่นดินสะสมสูงสุด 5 อันดับแรก ในช่วง 10 เดือนของปีงบประมาณ 2562
(เดือนตุลาคม 2561 - เดือนกรกฎาคม 2562) ประกอบด้วย

**ผู้อำนวยการ สคร. กล่าวสรุปว่า** สำหรับปีงบประมาณ 2562 สคร. คาดว่าจะสามารถจัดเก็บเงินนำส่งรายได้แผ่นดิน
ของรัฐวิสาหกิจเป็นไปตามเป้าหมายทั้งปีที่จำนวน 168,000 ล้านบาท ซึ่งจะมีส่วนช่วยให้รัฐบาลมีเสถียรภาพและความมั่นคงทางการคลัง เกิดการพัฒนาทางเศรษฐกิจของประเทศอย่างยั่งยืน

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**สอบถามรายละเอียดเพิ่มเติม กรุณาติดต่อ :**
นางสาวธิดานันท์ ทันจิตร์ นักวิเคราะห์รัฐวิสาหกิจปฏิบัติการ สคร.
โทร.0 2298 5880-7 ต่อ 3157 อีเมล์ Tidanun\_t@sepo.go.th